Valamennyi ma forgalmazási engedéllyel rendelkező akkreditált medikai szoftver továbbra is használható, amely alkalmas az ellátások adminisztrációjára. A szakmai tevékenységek elvégzésének egészségügyi dokumentumait medikai szoftverben kell tárolni.
A jelentések leadására várhatóan online felületet biztosítunk, amelyen a konzorciumvezetők mennyiségi jelentést tesznek negyedévente egyszer. A későbbiekben hasznos lehet, ha a konzorcium tagjai azonos szoftvert használnák az ellátás során, de még fontosabbnak tűnik, hogy minden medikai rendszer képes legyen egymással és az EESZT-vel strukturált adatok szintjén kommunikálni. Bízunk benne, hogy az előttünk álló időszakban ezekre a fejlesztésekre sor kerül.